**Pomulețul meu din suflet**

*AlbAtros*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În pomulețul meu din suflet

în preajma Sărbătorilor de Iarnă

cad stele,precum clopoțeii

ce au un clinchet pătrunzător

trezindu-mi toate sentimentele

și trăirile ce au dormit

în anul care trece...

Gândurile au un curs rapid

printre visele ce nu s-au dovedit

de mă încurc în cuvinte

dac-aș vrea să le explic...

Se nasc dispute

între visele nematerializate

și cele ce doresc începuturi noi

alergând grăbite

dintr-un gând în altul

vociferând,

care are mai multă întâietate

chiar de se izbesc de ziduri

ele doresc să împodobească

brădulețul de Crăciun...

Privesc cu încântare

jocul lor de-a întâietatea

atingând,din când în când,

râzând,câte-un clopoțel

să mai încetinesc

disputa lor...

Și-mi vine a le spune:

Ah,iubite gânduri cu ochi străvezii

iubiți azi,

că mâine nu se știe ce va fi!...